# Agència Tributària Valenciana

L'Agència Tributària Valenciana (ATV) és un organisme autònom de la Generalitat Valenciana adscrit a la Conselleria d'Hisenda, Economia i Administració Pública. És l'ens encarregat de l'aplicació dels tributs propis de la Generalitat, així com d'aquells cedits per l'Estat. També compta amb altres funcions sancionadores i administratives.

## Història

L'Agència Tributària Valenciana té el seu origen en l'Institut Valencià d'Administració Tributària (IVAT), creat per la Llei 7/2014, de 22 de desembre, de mesures fiscals, de gestió administrativa i financera, i d’organització de la Generalitat, d'acord amb el que preveia la reforma estatutària del 2006. El Consell va aprovar, per decret, l'Estatut de l'IVAT el 29 de maig de 2015, i al desembre es va publicar l'ordre de posada de funcionament de l'Institut, que començava les seues funcions el 1r de gener de 2016.
Una de les primeres resolucions de l'ens va ser aprovar la gestió telemàtica dels tributs, permetent als valencians gestionar-los a través d'Internet. Per resolució de 4 de juliol de 2016 (modificada successivament de manera parcial), la conselleria d'Hisenda i Model Econòmic va delegar diverses competències en els òrgans de l'IVAT. Aquell mateix any, es va modificar l'Estatut de l'Institut.
Amb la Llei 27/2018, de 27 de desembre, de mesures fiscals, de gestió administrativa i financera i d'organització de la Generalitat, la denominació de l'organisme va passar a ser Agència Tributària Valenciana. El nou Estatut de l'ATV es va aprovar en gener de 2019.

## Referències

* ↑ «Llei 7/2014, de 22 de desembre, de Mesures Fiscals, de Gestió Administrativa i Financera, i d'Organització de la Generalitat». Diari Oficial de la Comunitat Valenciana, núm. 7432, 29-12-2014.
* ↑ «Decret 84/2015, de 29 de maig, del Consell, pel qual s'aprova l'Estatut de l'Institut Valencià d'Administració Tributària i es modifica el Reglament orgànic i funcional de la Conselleria d'Hisenda i Administració Pública, aprovat pel Decret 20/2013, de 25 de gener, del Consell». Diari Oficial de la Comunitat Valenciana, núm. 7537, 01-06-2015.
* ↑ «Ordre 4/2015, de 28 de desembre, de la Conselleria d'Hisenda i Model Econòmic, de posada en funcionament de l'Institut Valencià d'Administració Tributària». Diari Oficial de la Comunitat Valenciana, núm. 7688, 30-12-2015.
* ↑ «Los valencianos podrán gestionar los tributos de la Generalitat por Internet». Las Provincias, 29-02-2016 [Consulta: 25 octubre 2023].
* ↑ «Resolució de 4 de juliol de 2016, del conseller d'Hisenda i Model Econòmic i president de l'Institut Valencià d'Administració Tributària, de delegació de determinades competències en òrgans de l'Institut Valencià d'Administració Tributària (IVAT)». Diari Oficial de la Comunitat Valenciana, núm. 7832, 20-07-2016.
* ↑ «Decret 167/2016, d'11 de novembre, del Consell, pel qual es modifica l'Estatut de l'Institut Valencià d'Administració Tributària, aprovat pel Decret 84/2015, de 29 de maig, del Consell». Diari Oficial de la Generalitat Valenciana, núm. 7923, 23-11-2016.
* ↑ «Decret 3/2019, de 18 de gener, del Consell, d'aprovació de l'Estatut de l'Agència Tributària Valenciana». Diari Oficial de la Generalitat Valenciana, núm. 8478, 04-02-2019.